cyanic-selkie/wikianc huggingface dataset:
Sri Chinmoy
Rauhankonsertit, maalaustaide ja kirjallisuus
thumb|Chinmoy [[Walesin prinsessa Diana|Walesin prinsessa Dianan kanssa vuonna 1997.]] Chinmoy pyrki inspiroimaan ihmisiä yli 40 vuoden ajan musiikkinsa, maalaustaiteensa ja kirjallisuutensa kautta. Vuodesta 1984 lähtien hän piti yli 800 rauhankonserttia eri puolilla maailmaa, kuten Lontoon Royal Albert Hallissa, New Yorkin Carnegie Hallissa, Tokion Nippon Budokanissa ja Pariisin Le Zenithissä. Chinmoy konsertoi Suomessa 1986 Helsingin yliopiston juhlasalissa ja Retretissä. Vuonna 1998 hän konsertoi toistamiseen Helsingin yliopiston juhlasalissa.
Luettelo Maltan ritarikunnan diplomaattisista edustustoista
Pohjois-Amerikka
Ritarikunnalla on diplomaattiset suhteet Antigua ja Barbudan sekä Bahaman kanssa tosin ei ole siellä toimivaa lähetystöä
Chrysler Airflow
Ongelmia myös myynnissä ja toimituksissa
Auton muotoilun muuttaminen tavanomaiseksi ei auttanut. Seuraavana vuonna myynti alkoi laskea. Vuonna 1935 myytiin vain noin 7750 autoa, vuonna 1936 enää 5900 ja viimeisenä valmistusvuonna 1937 4400 kappaletta.
Atarin videopelihautajaiset
Atarin videopelihautajaiset oli videopeliyhtiö Atarin 26. syyskuuta 1983 toteuttama massiivinen myymättömien pelimoduulien ja -konsoleiden hautaaminen kaatopaikalle New Mexicossa. Yhtiö kuljetti kaatopaikalle 14 rekkakuormaa, yli 700 000 kappaletta Atari 2600 -konsolin pelimoduuleita ja useita konsoleita. Pelivälineet haudattiin yöllä ja niiden päälle valettiin betonia, jotta sivulliset eivät pääsisi niihin käsiksi. Tapahtuma johtui tarpeesta päästä eroon tuhansista myymättömistä peleistä ja konsoleista, jotka olivat kasaantuneet varastoihin videopelibisnekseen iskeneen laman myötä. Hautauman uskottiin sisältävän lähinnä kaupallisesti epäonnistuneen E.T. the Extra-Terrestrial -videopelin ja Pacmanin Atari 2600 -version moduuleita, mutta todellisuudessa kaatopaikalle haudattiin useita erilaisia pelejä kuten miljoonia myyneitä Yars’ Revenge ja Raiders of the Lost Ark.
Trajko Rajković
Rajković saavutti Jugoslavian miesten maajoukkueessa olympiahopeaa Méxicossa 1968, maailmanmestaruuden Jugoslaviassa 1970, MM-hopeaa Brasiliassa 1963 ja Uruguayssa 1967, EM-hopeaa Neuvostoliitossa 1965 ja Italiassa 1969 sekä EM-pronssia Puolassa 1963. Hän kuului Jugoslavian kokoonpanoon myös Tokion kesäolympialaisissa 1964, missä maa sijoittui seitsemänneksi.
Merton Miller
Miller työskenteli toisen maailmansodan aikana Yhdysvaltain valtiovarainministeriössä verotutkijana ja suoritti tohtorintutkintonsa Johns Hopkinsin yliopistossa vuonna 1952.
Hillman Avenger
vasen|pienoiskuva|Chrysler Avenger Syksyllä 1976 Hillman-merkistä luovuttiin ja Avengeria alettiin markkinoida Chrysler-merkkisenä. Tällöin malli koki myös kasvojenkohotuksen, jossa sen ulkonäköä muokattiin vastaamaan uutta Chrysler Alpine -mallia. Ohjaamoa uudistettiin aiempaa ergonomisemmaksi.
The Neon God: Part 1 – The Rise
Neon God: Part I The Rise on heavy metal -yhtye W.A.S.P.:in vuonna 2004 julkaiseman kaksiosaisen albumin ensimmäinen osa.
Mark Rothko
Mark Rothko (alk. Markus Rothkowitz, 25. syyskuuta 1903 Daugavpils [ven. Dvinsk], Venäjän keisarikunta – 25. helmikuuta 1970 New York, Yhdysvallat) oli venäjänjuutalaista sukua oleva yhdysvaltalainen taidemaalari.
Minttu (nimi)
Minttu on suomalainen naisen etunimi. Minttu viettää nimipäivää 6. lokakuuta. Nimi lisättiin almanakkaan vuonna 1995.
Kolme (elokuva)
Juoni
Elokuva kertoo neljänkympin kriisiä lähestyvästä pariskunnasta, Hannasta (Sophie Rois) ja Simonista (Sebastian Schipper), jotka ovat olleet lähes kaksikymmentä vuotta naimisissa, ja toisistaan tietämättä he rakastuvat samaan mieheen, Adamiin (Devid Striesow). Heidän kolmen suhde muuttuu monimutkaisemmaksi kun Hanna yllättäen alkaa odottamaan lasta, ja isän henkilöllisyydestä ei ole varmuutta.
Italian Grand Prix 2021
Kilpailu
Kärkijoukon takana Giovinazzi yritti ohittaa Leclercin, mutta hän ajoi mutkan pitkäksi, palasi vaarallisesti takaisin radalle ja pyörähti Sainzin osuttua häneen. Rikkoutuneen etusiiven vuoksi Giovinazzi joutui tekemään ylimääräisen varikkokäynnin ja tuomaristo antoi hänelle kolaritilanteesta viiden sekunnin aikarangaistuksen. Aston Martinin Sebastian Vettelin kilpailu meni pieleen alkukierrosten vaurioiden vuoksi ja hän joutui taistelemaan muun muassa Alpinen Esteban Oconia vastaan. Ocon sai tilanteesta viiden sekunnin aikarangaistuksen kolari- ja ulosajattamistilanteen vuoksi.
Dragan Kovačić
Dragan Kovačić (, 5. lokakuuta 1939 Preloščica, Jugoslavian kuningaskunta – 11. helmikuuta 1999 Zagreb, Kroatia) oli jugoslavialainen koripalloilija.
Chrysler Cordoba
Chrysler Cordoba on keskikokoinen ”personal luxury car” -luokan auto, jota valmistettiin kahden sukupolven verran vuosina 1975–1983. thumb|250px|Ensimmäisen sukupolven Chrysler Cordoba.
Heroes of Might and Magic
Alustat
Kaikki sarjan pelit toimivat Windowsilla, ja kolmas osa toimii myös Linuxilla. Kaksi ensimmäistä osaa kehitettiin alun perin MS-DOS:lle, mutta ne käännettiin myöhemmin myös Windowsille. Pelisarjan kaikki osat lukuun ottamatta joitain lisäosia toimivat myös Mac-käyttöjärjestelmällä.
Kelly Macdonald
Vuonna 2006 Macdonald voitti Emmy-palkinnon sivuroolistaan televisioelokuvassa Tyttö kahvilassa (The Girl in the Café, 2005). Vuonna 2011 hän oli ehdolla Emmy-palkinnon saajaksi myös Boardwalk Empiren sivuroolistaan. Lisäksi Macdonald on ollut ehdolla muun muassa BAFTA- ja Golden Globe -palkintojen saajaksi.
Karjanhoitokoulut Suomessa
Karjanhoitoharjoittelu
Harjoittelija sai harjoittelutilan omistajalta tai haltijalta tarkoitusta vastaavan asunnon ja ylöspidon sekä lyhyemmissä sairaustapauksissa lääkärinhoidon ja lääkkeet. Lisäksi hän sai maanviljelyseuran tai talousseuran määräämän palkkion.
Koulun opetus
Koulussa annettiin opetusta karjan-, lampaan-, sian- ja siipikarjanhoitoon kuuluvissa töissä sekä taloustehtävissä. Lisäksi koulussa annettiin tietopuolista opetusta seuraavissa aineissa: karjan-, sian-, lampaan- ja siipikarjanhoito-opissa, kotieläinten anatomiassa, terveys- ja sairashoito-opissa, maitotalousopissa, luonnontieteissä, laskennossa, karjatalouskirjanpidossa sekä oikein- ja ainekirjoituksessa.
Oppilaiksi otettiin 16 vuotta täyttäneitä hakijoita, joiden katsottiin voivan seurata opetusta.
Ahlbackan karjanhoitokoulu
Nordenswanin suvun omistamassa Alpakan eli Ahlbackan kartanossa Hattulassa toimi ainakin 1800-luvun loppuvuosina yksivuotinen karjanhoitokoulu miehille.
Harjun karjanhoitokoulu, Virolahti
Toinen samanniminen karjanhoitokoulu toimi Virolahden Ravijoella vuonna 1895 perustetun monipuolisen Harjun oppilaitoskokonaisuuden osana. Eri aikoina Harjun kouluihin kuuluivat karjanhoitokoulun lisäksi maanviljelyskoulu, maatalousteknillinen koulu, maamieskoulu, puutarhakoulu ja merikalastajakoulu.
Keski-Pohjanmaan karjatalouskoulu
Keski-Pohjanmaan karjatalouskoulu toimi Kannuksessa vuosina 1922–1985.
Naisia hermoromahduksen partaalla
Vastaanotto
Elokuva on ollut hyvin suosittu niin Espanjassa kuin maailmallakin. Se oli muun muassa Oscar-ehdokkaana parhaan ulkomaisen elokuvan sarjassa vuonna 1988 ja voitti Goya-palkinnot vuonna 1989 sarjoissa paras käsikirjoitus, paras naispääosa (Carmen Maura), paras naissivurooli (María Barranco) ja paras leikkaus (José Salcedo).
Karjanhoitokoulut Suomessa
Kymen läänin kiertävä karjanhoitokoulu
Kymen läänin kiertävä karjanhoitokoulu oli toiminnassa ainakin 1940-luvun puolessavälissä.
Niemelän karjanhoitokoulu
Sortavalassa toimi ainakin 1800-luvun loppuvuosina yksivuotinen Niemelän karjanhoitokoulu naisille.
Pohjois-Hämeen tietopuolinen karjanhoitokoulu
Pohjois-Hämeen tietopuolinen karjanhoitokoulu perustettiin 1925 Aitolahden Sorilassa, joka kuuluu nykyään Tampereeseen. Koulu siirrettiin Kangasalan Suinulaan Lihasulan kartanoon vuonna 1954, jossa se toimi 1960-luvun lopulle saakka. Sen toimintaa jatkoi Kangasalan maatalouskurssikeskus, joka kurssitti maatalouslomittajia. Vuosina 1983-1992 kartanossa toimi Kangasalan Maatalousoppilaitos.
Soanlahden karjanhoitokoulu
Soanlahden kartanoon Laatokan Karjalan Soanlahden kuntaan perustettiin 1900 karjanhoitokoulu kaksi vuotta aiemmin alkaneen maanviljelyskoulun yhteyteen. Vuonna 1919 molemmat koulut kuitenkin lopetettiin, mutta myöhemmin kartanossa toimi jonkin aikaa kotitalouskoulu.
Vakka-Suomen maamieskoulun karjatalouskoulu
Vuonna 1906 perustettuun Vakka-Suomen maamieskouluun Vehmaalle perustettiin 1960 karjatalouskoulu, joka toimi vuoteen 1984 saakka. Sen toimintavuosien kuluessa maamieskoulu muuttui ensin Vakka-Suomen maatalousoppilaitokseksi 1963 ja vuonna 1980 Vehmaan maatalousoppilaitokseksi. Samassa yhteydessä toimivat myös maatilatekninen koulu (1977-) ja lyhytaikainen kalastajakoulu (1978-1979).
Severiano Ballesteros
Ballesteros aloitti ammattiuransa vuonna 1974. Hän voitti British Openin kolmesti (1979, 1984, 1988) ja The Masters Tournamentin kahdesti (1980, 1983). Hänen ensimmäinen Mastersin voittonsa 1980 oli ensimmäinen kerta, kun turnauksen voitto meni eurooppalaiselle kilpailijalle.
Satu
thumb|[[Alexander Zickin (1845–1907) kuvitusta Grimmin veljesten satuun Hannusta ja Kertusta.]] Satu on todellisen elämän rajat ylittävä mielikuvitukseen vetoava kertomus, joka on usein tarkoitettu lapsille.
M/S Stena Transfer
Stena Transferin sisaraluksia ovat M/S Stena Transporter, M/S Stena Partner, M/S Tor Baltica, M/S Atlantic Freighter, M/S Kilmore, M/S Diplomat, M/S Global Carrier, M/S Global Freighter, M/S Finnforest sekä jo uponnut M/S Finnbirch. Aluksista yhdessä käytetään nimitystä Stena Searunner-sarja ja kaikki alukset ovat tanskalaisen Knud E. Hansen A/S:n suunnittelemia.
1977–2002
15. heinäkuuta 1977 alus laskettiin vesille. 4. marraskuuta alus luovutettiin Stena Linen omistukseen, joka rekisteröi aluksen Stena Runner -nimisenä Yhdistyneen kuningaskunnan lipun alle. Kotisatamaksi tuli Lontoo. Vuonna 1978 laiva aikarahdattiin eli vuokrattiin Arghiris Line -varustamon liikenteeseen. Samalla alus myös sai uuden nimen: Alpha Progress. Vuonna 1979 alus oli kesäkuun alusta heinäkuun alkuun aikarahdattuna Tor Linen liikenteeseen. Myöhemmin samana vuonna Alpha Progress meni Hapag Lloyd Werftin telakalle Bremerhaveniin, Saksaan, jossa alus sai muun muassa ylimääräisen sääkannen ja lisää matkustajapaikkoja. Telakalta päästyään Samos Pearl Shipping -varustamo osti aluksen ja rekisteröi sen Kreikan lipun alle Hellas -nimisenä. Kotisatamaksi tuli Pireus. Varustamo aloitti liikennöinnin aluksella Kreikan ja Syyrian välillä. Vuonna 1981 Hellas oli Hapag Lloyd Werftin telakalla Saksassa pidennettävänä, jonka jälkeen laivan lippuvaltio vaihtui Kreikasta Kyprokselle. Seuraavana vuonna Hellas aikarahdattiin Townsend Thoresen European Ferriesin liikenteeseen. Rahtaaja rekisteröi aluksen Yhdistyneen kuningaskunnan lipun alle. Vuonna 1983 alus palasi jälleen Kreikan ja Syyrian välille. Vuonna 1984 laiva siirtyi Capulet Navigation Ltd:n omistukseen, joka palautti aluksen perään Kyproksen lipun. Kotisatamaksi tuli Limassol. Vuonna 1986 omistaja vaihtui; alus rekisteröitiin Lombard Charterhire Ltd:n omistukseen ja Yhdistyneen kuningaskunnan lipun alle. Kotisatamaksi tuli Lontoo. Tämän jälkeen laiva aikarahdattiin Townsend Thoresen European Ferriesin liikenteeseen Doric Ferry -nimisenä. 22. lokakuuta 1987 rahtaaja vaihtui: P&O European Ferries vuokrasi laivan. Kotisatamaksi tuli Felixstowe. Vuonna 1992 alus sai uuden nimen: European Tideway. Vuonna 1994 P&O European Ferries osti aluksen.
Monster High
Verkkosivusto
Monster High’n kotisivut julkaistiin 5. maaliskuuta 2010. Nettisarjaa julkaistaan Monster High’n YouTube-kanavalla. Kotisivujen mainokset julkaistiin Yhdysvalloissa 5. elokuuta 2010 ja Suomessa kesällä 2011. Sivuilla on interaktiivista sisältöä kuten pelejä ja videoita. Saatavilla on myös mobiiliaplikaatio Ghouls & Jewels iOS- ja Android-laitteille.
Kirjasarja
Monster High-kirjasarjan on kirjoittanut Lisi Harrison, joka tunnetaan myös Clique-kirjasarjasta. Mattel julkaisi ensimmäisen Monster High -romaanin 26. syyskuuta 2010. Suomeksi se ilmestyi samannimisenä vuonna 2011.
Suomeksi kirjasarjan on kääntänyt Sonja Lahdenranta ja kustantanut Buster Nordic. Monster High -päiväkirja Drop Dead Diary julkaistiin englanniksi 30. lokakuuta 2011 ja sen on kirjoittanut Abaghoul Harris.
Nettisarja
Sarjaan liittyy YouTubessa ja Monster High’n sivuilla julkaistava nettivideosarja, jossa seurataan teinimonstereiden elämää ja opiskelua Monster High-lukiossa. Sarjaa julkaistaan myös suomeksi Monster High Suomi-YouTube-kanavalla. Monster High -sarjan pilottijakso New Ghoul at School nähtiin Yhdysvalloissa Nickelodeonilla 31. lokakuuta 2010, ja se kestää noin 23 minuuttia. Jakso kertoo Frankie Steinin ensimmäisestä viikosta Monster High'n koulussa. Jaksossa kuullaan Allison Irahetan kaksi kappaletta: "Scars" ja "Friday I'll Be Over U".
Ortodoksijuutalaisuus
Ortodoksisuuden alaryhmiä ovat ultraortodoksit eli haredit, mukaan lukien hasidit, sekä modernit ortodoksit. Ortodoksijuutalaisuuden piirissä on myös paljon juutalaisia, jotka kuuluvat ortodoksiseurakuntiin tai käyttävät ortodoksijuutalaisia palveluita, vaikka eivät omassa elämässään noudattaisi ortodoksijuutalaisuuden tapoja ja sääntöjä. Tämä on tyypillistä esimerkiksi Israelissa ja Suomessa. Vuonna 2001 ortodoksijuutalaiset ja ortodoksisynagogien piirissä olevat juutalaiset muodostivat noin 50% Britannian juutalaisista (150 000), 27% Israelin juutalaisista (1 500 000) ja 13 % Yhdysvaltojen juutalaisista (529 000). Niistä, jotka olivat synagogan tai juutalaisen seurakunnan jäseniä, ortodoksijuutalaisia oli noin 70% Britanniassa ja 27% Yhdysvalloissa.
Teologia
Klassiseen juutalaisuuteen sisältyi perinteinen usko kuolleiden ylösnousemukseen. Tällä opinkappaleelle on pohja pyhissä kirjoituksissa, kuten Mishnassa viitataan: "Koko Israelilla on osa tulevassa maailmassa, niin kuin on kirjoitettu: "Ja sinun kansasi, kaikki vanhurskaita, perivät maan ikuisiksi ajoiksi; He ovat taimi jonka istutin, kätteni työ, joka on kunniani (Jes.60:21)." Mishna myös leimaa harhaoppisiksi ne juutalaiset, jotka kieltävät kuolleiden ylösnousemuksen tai sen, että tämän opinkappaleen alkuperä on Toorassa. Niille, jotka kieltävät tämän opinkappaleen, ei ole paikkaa tulevassa maailmassa. Fariseukset uskoivat sekä ruumiin ylösnousemukseen että sielun kuolemattomuuteen. He myös uskoivat että tässä maailmassa tehdyt teot vaikuttavat elämään kuolemanjälkeisessä elämässä. Mishna Sanhedrin 10:n mukaan vain ne, jotka seuraavat oikeaa teologiaa, saavat osan tulevasta maailmasta.
Talmudissa tulevaa maailmaa kuvaillaan yksityiskohtaisemmin. Tätä käytettiin juutalaisten motivoimiseen noudattamaan uskonnollista lakia. Hurskaat palkitaan ja he pääsevät Gan Edeniin eli Eedenin puutarhaan, kun taas pahoja rangaistaan Gehinnomissa, ja ylösnousemus tapahtuu messiaanisena aikana. Näiden tapahtumien aikajärjestys on epäselvä. Rabbit tukevat uskoa ylösnousemukseen runsailla lainauksilla Raamatusta, ja esittävät sen merkkinä Jumalan kaikkivoipaisuudesta.
Haredijuutalaisuus
Haredijuutalaisuuteen kuuluu laaja valikoima erilaisia ryhmiä, joita yhdistää torjuva suhtautuminen moderniin maalliseen yhteiskuntaan. Sitä kutsutaan joskus myös ultra-ortodoksisuudeksi. Haredijuutalaiset pitävät itseään kaikkein uskonnollisesti aidoimpana juutalaisten ryhmänä, vaikka muut suuntaukset kiistävät tämän.
Hasidijuutalaisuus
pienoiskuva|Isidor Kaufmannin hasidijuutalaista rabbia kuvaava maalaus. Hasidijuutalaisuus syntyi herätysliikkeenä nykyisen Ukrainan alueella 1700-luvulla, ja se levisi nopeasti ympäri Itä-Eurooppaa. Nykyään useimmat sen kannattajat asuvat Yhdysvalloissa, Israelissa ja Yhdistyneessä kuningaskunnassa. Israel Ben Eliezeriä, jota kutsutaan nimellä Baal Shem Tov, pidetään hasidijuutalaisuuden perustajana, ja hänen oppilaansa kehittivät ja levittivät sitä. Nykyään hasidijuutalaisuus on haredijuutalaisuuden alaryhmä, jolle on tunnusomaista uskonnollinen vanhoillisuus ja sosiaalinen eristäytyminen.
Becky Albertalli
Becky Albertalli on yhdysvaltalainen kirjailija. Koulutukseltaan Albertalli on psykologi, ja hän on työskennellyt terapeuttina.
Konsta Häkkälä
Varsinaisen ammattiuransa Häkkälä teki Alkon palveluksessa teollisuusvartijana ja vahtimestarina.
Oscar Ustari
Seurajoukkueet
Syyskuussa 2008 Ustari jätettiin ilman Getafen edustusjoukkueen pelinumeroa olympialaisissa sattuneen vakavan loukkaantumisen vuoksi. Hänen aiemmin käyttämänsä numero 1 annettiin Valladolidista lainalle hankitulle Jacobolle.
Talvipalatsi
Keisarit rakensivat palatsinsa monumentaaliseen mittakaavaan, jonka tarkoituksena oli heijastaa keisarillisen Venäjän imperiumin valtaa ja voimaa. Palatsista käsin keisarit hallitsivat 22 800 000 neliökilometriä (lähes 1/6 maapallon pinta-alasta) ja 125 miljoonaa alamaista 1800-luvun loppuun mennessä.
Pietari I Suuren aika 1717-1725 ja sen jälkeen
Palattuaan suuren suurlähetystönsä kanssa Euroopan kiertomatkaltaan takaisin Venäjälle vuonna 1698 Pietari I aloitti länsimaalaistamis- ja laajentumispolitiikan, jonka tarkoituksena oli muuttaa Moskovan Venäjän tsaarikunta Venäjän keisariliseksi imperiumiksi ja suureksi eurooppalaiseksi valtioksi. Tämä politiikka ilmeni rakentamisessa, tiilissä ja laastissa, kun uusi pääkaupunki Pietari perustettiin vuonna 1703. Uuden kaupungin kulttuuri ja ulkoasu oli tarkoitettu perinteisen bysanttilaisvaikutteisen venäläisen arkkitehtuurin, silloisen muodikkaan Naryškin-barokin tietoiseksi hylkäämiseksi. Keisari halusi että hänen uusi kaupunkinsa suunnitettaisiin flaamilaiseen renessanssityyliin, joka myöhemmin tunnettiin nimellä 'Pietarin barokki'. Tämän tyylin hän valitsi uuteen palatsiinsa. Ensimmäinen kuninkaallinen asuinpaikka paikalla oli ollut vaatimaton hirsimökki, joka tuolloin tunnettiin nimellä Domik Petra I, (Pietari I talo), joka oli rakennettu vuonna 1704 ja josta oli näkymä Neva-joelle. Vuonna 1711 se kuljetettiin Petrovskaja Naberežnaja -joelle, missä se on edelleen. Kun paikka oli raivattu, keisari aloitti suuremman talon rakentamisen vuosina 1711–1712. Tämän rakennuksen, jota nykyään kutsutaan Ensimmäiseksi talvipalatsiksi, suunnitteli sveitsiläinen arkkitehti Domenico Trezzini (n. 1670–1734). vasen|pienoiskuva| Ensimmäinen Talvipalatsi, jonka arkkitehti Domenico Tazzini suunntteli Pietari Suurelle vuonna 1711. Arkkitehti suunnitteli 16 vuotta myöhemmin myös kolmannen Talvipalatsin. 1700-luku oli Euroopan kuninkaallisessa arkkitehtuurissa suuren kehityksen aikaa, kun linnoitusten tarve vähitellen pieneni. 1500-luvun lopulla alkanut prosessi kiihtyi ja suuret uusklassiset palatsit korvasivat linnoitetut linnat vahvoissa Euroopan maissa. Yksi varhaisimmista ja merkittävimmistä esimerkeistä oli Ludvig XIV: n Versailles, jonka koko ja loisto lisäsi kilpailua Euroopan hallitsijoiden välillä. Venäjän Pietari Suuri, joka halusi edistää kaikkia länsimaisia ​​ajatuksia, halusi nykyaikaisen palatsin kuten kolleegansakin. Toisin kuin jotkin seuraajansa, Pietari I ei kuitenkaan koskaan pyrkinyt kilpailemaan Versailles'in palatsin kanssa.
Talvipalatsi ei ollut ainoa palatsi keskeneräisessä kaupungissa eikä edes upein, sillä Pietari I oli käskenyt aatelisia rakentamaan kivitaloja ja asumaan niissä puolet vuodesta. Tämä oli epämieluisa käsky; Pietarin kaupunki oli perustettu suolle, jossa oli vähän auringonvaloa ja siellä sanottiin kasvavan vain kaalia ja nauriita. Puiden kaataminen polttoaineeksi oli kielletty, joten lämmintä vettä saatiin vain kerran viikossa. Vain Pietarin toinen vaimo, Katariina I teeskenteli nauttivansa elämisestä uudessa kaupungissa.
Keisarinna Elisabetin aika 1741-1762
Palatsissa kerrotaan olevan 1 500 huonetta, 1 786 ovea ja 1 945 ikkunaa, sekä hallintotoimistot ja keisarillisen perheen asuintilat, jotka on järjestetty kahteen enfiladiin eli huoneriviin Jordan-portaikon ylimmältä tasolta lukien. Rakennuksen nopeasta valmistumisesta tuli keisarinnalle tärkeä asia, ja työtä jatkettiin ympäri vuoden, jopa talven ankarimpina kuukausina. Hankkeeseen oli varattu 859 555 ruplaa, raha koottiin valtion majataloissa perittävällä verolla, mutta vaikka työläiset ansaitsivat vain yhden ruplan kuukaudessa, työt jouduttiin keskeyttämään väliaikaisesti varojen puutteen vuoksi. Lopulta suola- ja alkoholiveroja korottamalla katettiin ylimääräiset kustannukset ja sen lisäksi ihmiset jotutuivat maksamaan veroja sodankäymiseen. Elisabetin uskomaton tuhlaavaisuus hyödytti kuitenkin suuresti maan infrastruktuuria. Hän tarvitsi tavaroita eri puolilta maailmaa, ja hänen tilaamanaan ​​parannettiin teitä koko Venäjällä. Rakennuksen lopullinen hinta oli 2 500 000 ruplaa.
Vuoteen 1759 mennessä, vähän ennen Elisabetin kuolemaa, nimensä arvoinen Talvipalatsi oli valmistumassa. Hallitsija vietti Talvipalatsissa kylmät talvikaudet; kesäisin hän asui noin 20 kilometrin päässä Tsarskoje Selossa (nykyinen Puškin) sijaitsevassa Katariinan palatsissa tai Pietarhovissa.
1800-luku
thumb|200px|left|Jordan-portaikko
Isolaatiomekanismi
thumb|[[Muuli on aasiorin ja hevostamman risteymä. Ne ovat lähes aina steriilejä johtuen meioosissa tapahtuvista häiriöistä: kaikille kromosomeille ei löydy paria, jolloin toimivia sukusoluja ei synny. Muulin steriliteetti on esimerkki posttsygoottisista isolaatiomekanismeista.]]
Yleisurheilun alle 23-vuotiaiden Euroopan-mestaruuskilpailut 2015
Yleisurheilun alle 23-vuotiaiden Euroopan-mestaruuskilpailut 2015 olivat 12:nnet alle 23-vuotiaiden EM-kilpailut. Ne järjestettiin Kadrioru staadionilla Tallinnassa, Virossa 8.–12. heinäkuuta 2015.
Women in Uniform
Women in Uniform oli Iron Maidenin kolmas singlejulkaisu ja viimeinen, jolla soitti kitaristi Dennis Stratton. Se julkaistiin 17. lokakuuta 1980, mutta kappaletta ei ole Pohjois-Amerikassa julkaistu ainoankaan albumin yhteydessä. Kappale on lainattu australialaisyhtye Skyhooksilta, joka levytti sen vuonna 1978.
Örö (Jyväskylä)
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Vesankajärven valuma-alueeseen (14.286) se kuuluu. Lammen vedenpinnan korkeus on 159,2 metriä mpy.
Joel Hallikainen
Vuodet 1992–1999
Hallikainen oli tavannut ensimmäisenä iltana häämatkallaan Neuvostoliiton Sotšissa vuonna 1986 Timo Koivusalon, jonka kanssa hän oli alkanut suunnitella yhteistä ohjelmistoa. Hallikainen on kuvannut kohtaamistaan Koivusalon kanssa "sielunkumppanin löytämiseksi" ja syntynyttä ystävyyttä "miesten väliseksi heterorakkaudeksi".
Kun Tuttu juttu oli noussut kansansuosioon, Hallikainen päätti toteuttaa haaveensa omasta albumista. Hänen esikoisalbuminsa ei kuitenkaan noussut myyntilistoille eikä radiosoittoon, kunnes hän esitti kappaleen "Kuurankukka" Tuttu juttu- ohjelmassa. Hallikainen kertoo kirjassaan Elämäni tarina, että tuon illan esiintyjäksi kutsuttu Tapani Perttu oli joutunut perumaan tulonsa, joten päätettiin, että Hallikainen saa tuurata häntä lähetyksessä. Tuon tv-esityksen jälkeen hänen suosionsa lähti nousuun. Hallikaisen ensimmäinen iskelmäalbumi Joel Hallikainen (1992) myi noin 180 000 kappaletta ja ylitti silloisen kolmoisplatinalevyrajan. Se on edelleen kaikkien aikojen viidenneksi myydyin albumi Suomessa.
Soap Disco
Soap Disco on yhdysvaltalaisen rockyhtye Kara’s Flowersin ensimmäinen ja ainoa single. Yhtye tuli myöhemmin paljon tunnetummaksi nimellä Maroon 5. Single julkaistiin heidän studioalbumiltaan The Fourth World heinäkuussa 1997.
Palloliiton Maakuntasarjan kausi 1951
Itälohko B
1Veiterä peri sarjapaikan Lappeenrannan Urheilu-Miehiltä, joka vetäytyi palloilutoiminnasta.
Varvara Stepanova
Nuoruus ja opiskelu
thumb|vasen|upright|Stepanova ja [[Aleksandr Rodtšenko.]] Varvara Stepanova syntyi 1894 Kaunasissa venäläiseen perheeseen. Hän aloitti vuonna 1910 Kazanin taidekoulun, jossa hän tapasi myös tulevan kumppaninsa Aleksandr Rodtšenkon. Stepanova muutti vuonna 1912 Kazanista Moskovaan.
Ura
Stepanovan kiinnostus alkoi lokakuun vallankumouksen jälkeen suuntautua aiempaa enemmän kuvataiteeseen, ja hän oli 1920-luvulla konstruktivistisen taiteen keskeisimpiä käsitteellistäjiä. Stepanova, Rodtšenko, Ljubov Popova, Aleksandr Vesnin ja Oleksandra Ekster järjestivät 1921 5×5=25-nimisen taidenäyttelyn, johon jokainen taiteilija teki viisi työtä. Stepanova julisti näyttelyluettelossa maalauksen loppua ja konstruktion asemaa uutena ideaalina.
Etelä-Georgian ja Eteläisten Sandwichsaarten lippu
Etelä-Georgian ja Eteläisten Sandwichsaarten lippu on Etelä-Georgian ja Eteläisten Sandwichsaarten tunnus. Lipun mittasuhteet ovat 1:2. Lipussa on Britannian lippu ja Etelä-Georgian ja Eteläisten Sandwichsaarten vaakuna. Vaakunassa on leijona, joka pitää loimuavaa soihtua kädessään. Lisäksi vaakunassa on pingviini ja hylje kilvenkannattajina. Vaakuna lisättiin lippuun vuonna 1982.
Pintaverkko
Saman mittaiset kohonarut sidotaan verkon yläpaulaan muutamin metrin välein (5–6 m) ja yleisesti kytketään useampia verkkoja peräkkäin samaan verkkojataan. Mainittavana etuna on pintaverkon säilyminen vapaana pohjan risuista eikä verkkoon myöskään ole kiusaksi tunkemassa pohjan rajassa asustavat kiisket ja pikkuahvenet.
Etelä-Sardinian maakunta
Etelä-Sardinian maakunnan pinta-ala on 6 530 km² ja asukasluku noin 350 000. Maakunta muodostuu 107 kunnasta, ja sen pääkaupunki on Carbonia.
Suurimmat kunnat
Etelä-Sardinian maakunnan väekkäimmät kunnat ovat (vakituiset asukkaat 1.1.2017):
Kaisa Nyberg
Nyberg on saanut useita tunnustuksia työstään. Hänelle myönnettiin IACR:n fellow-jäsenyys tunnustuksena ansiokkaasta tieteellisestä työstä salaustekniikoiden tutkimuksessa. Vuonna 2018 Suomen Kulttuurirahasto myönsi hänelle 30 000 euron palkinnon merkittävästä kulttuuriteosta.
The Band
Yhtyeen vaiheet
The Bandin myöhempään tuotantoon on usein suhtauduttu varauksellisesti, mutta yhtyeen yleisönsuosio pysyi 1970-luvun alkupuoliskolla korkeana. The Band palasi myös yhteistyöhön Bob Dylanin kanssa tämän levyllä Planet Waves. Lisäksi yhtye säesti Dylania kiertueella, jolta taltioitiin live-levy Before the Flood.
Richard Manuel teki itsemurhan vuonna 1986. Robbie Robertson on julkaissut soololevyjä ja hankkinut mainetta intiaaniaktivistina. 1990-luvulla The Bandin nimeä käyttävä kokoonpano teki comeback-kiertueita ja uusia levyjä, mutta Robbie Robertson ei ottanut tähän osaa. Tämäkin toiminta loppui Rick Dankon kuoltua sydänkohtaukseen 1999. Levon Helm kuoli syöpään 2012. Robertson kuoli elokuussa 2023.
Irja Lappalainen
Irja Lappalainen (aiemmin Irja Malmila, oik. Irja Malmila-Lappalainen, 23. syyskuuta 1919 Jyväskylä – 16. syyskuuta 2007 Helsinki) oli suomalainen lastenkirjailija, suomentaja ja lastenkirjallisuuden puolestapuhuja. Hänen ensimmäinen romaaninsa oli tyttökirja Hymyillään kun tavataan.
Luettelo Heilurikellon tähdistön tähdistä
Luettelo Heilurikellon tähdistön tähdistä:
Dodge Intrepid
Dodge Intrepid mk2 (1998–2004)
thumb|250px|Toisen sukupolven Dodge Intrepid
Mikko Kivinen
Yksityiselämä
Kivinen on naimisissa viulisti Elina Kivisen (o.s. Huusko) kanssa, ja heillä on yksi tytär.
Jääkiekossa Kivinen on kannattanut helsinkiläisseura Jokereita vuodesta 1973 lähtien. Lisäksi Kivinen on harrastanut nuorempana koripalloa.
Suolijärvi (Jyväskylä)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Vesankajärven valuma-alueeseen (14.286) se kuuluu. Järven vedenpinnan korkeus on 157,4 metriä mpy.
Zipper Catches Skin
Zipper Catches Skin on Alice Cooperin 14. studioalbumi vuodelta 1982. Levyn musiikki on kahta aiempaa levya kitaravoittoisempi ja on saanut vaikutteita punkista. Albumi ei myynyt kovinkaan paljoa eikä päässyt listoille.
Futsal Cup
Final Four-lopputurnaus
Kaudeksi 2016-2017 vähäiselle huomiolle jäänyttä Suomen Futsal Cupin formaattia päätettiin uudistaa. Englanninkielisellä nimellä kulkeva Final Four -formaatti on lainattiin Etelä-Euroopan perinteisistä futsalmaista ja se korvasi 2017 - 2018 kaudella Palloliiton järjestämän Futsal Cupin, joka oli kaikille seuroille avoin Cup-kilpailu sarjatasosta riippumatta. Nykymuotoisen turnauksen järjestävänä tahona toimii Futsal-Liigaseurat ry. Nykymuodossaan Suomen seurajoukkuefutsalin Cup-kilpailu huipentuu Final Four -turnaukseen, jossa yhden viikonlopun aikana neljä parasta joukkuetta kohtaavat neljän joukkueen miniturnauksessa. Turnauksessa ratkaistaan sekä naisten että miesten Cup-mestaruus.Futsalin Final Four turnaus 2019 järjestetään Jyväskylässä 16.-17.2019.
Vioolsdrif
Ilmasto
Vioolsdrifissa vallitsee hyvin kuuma ja kuiva ilmasto. Alueella on kaksi vuodenaikaa; talvi jolloin on kuivaa ja kuuma sekä kesä, jolloin on kuivaa ja vielä kuumempaa. Alueen keskivertolämpötila on 24 °C (76 °F) ja yli 30 °C (86 °F) on vallitseva päivälämpötila 220 päivää (60%) vuodesta. Vuonna 2015 lämpötilojen on mitattu nousevan jopa 47 °C (117 °F) asteeseen.
Eero Yli-Vakkuri
Tie taiteilijaksi
Eero Yli-Vakkuri valmistui ylioppilaaksi Kallion ilmaisutaidon lukiosta 2000 ja siirtyi opiskelemaan puu-alaa Lempäälään. Puuseppä-artesaanin opinnot jäivät kesken, kun hän hakeutui opiskelemaan kuvataidetta Tampereen ammattikorkeakouluun 2004. Opiskeluaikana Yli-Vakkuri tutustui taiteen akateemikko Outi Heiskaseen ja toimi tämän assistenttina vuodesta 2005. Vuoden 2006 hän opiskeli Tallinnassa Viron taideakatemian monialaisen taiteen maisterinohjelmassa Jaan Toomikin opastuksella.
Eduskuntavaalit 2011
Edellisten vaalien jälkeen oli vaalilakia muutettu siten, että edustajainvaalit pidettiin huhtikuun kolmantena sunnuntaina; aikaisemman lain mukaan ne olisi toimitettu maaliskuun kolmantena sunnuntaina.
Hallitus
Vaaleissa suurimmaksi puolueeksi tuli Kokoomus, minkä perusteella Katainen sai hallitustunnustelijan tehtävän. Hän joutui kuitenkin käymään perussuomalaisten korkean kannatuksen vuoksi useita neuvottelukierroksia, ennen kuin perussuomalaisia sisältämätön Kataisen hallitus saatiin ylipäätään muodostettua.
Fines herbes
Fines herbes on klassinen ranskalainen maustesekoitus, joka koostuu kirvelistä, persiljasta, rakuunasta ja ruohosipulista. Tuoreet yrtit silputaan hienoksi juuri ennen kuin ne lisätään ruokaan. Sekoitusta käytetään muun muassa munakkaiden ja kasvisruokien maustamisessa.
Feliks Siimes
Siimes pelasi 1920-luvulla jääpalloa puolustajana Helsingin Jalkapalloklubin joukkueessa, jossa saavutti Suomen mestaruuden 1921, 1923, 1924 sekä hopean 1925. A-maaotteluja Siimekselle kertyi neljä, joista yksi 1922 voitolla Ruotsista.
Savon Voima
Historia
Vuonna 1975 yhtiö laajensi liiketoimintansa kaukolämpöön öljykriisin ja sitä seuranneen energiansäästökeskustelun jälkimainingeissa. Pyrkimyksenä oli päästä mahdollisimman säästeliääseen ja järkevään energian kokonaiskäyttöön. Sama tavoite on ajankohtainen tänäkin päivänä ja siksi kaukolämpö on edelleen viisas valinta.
Savon Voima Joensuu Oy sulautui 31.12.2022 kokonaisuudessaan osaksi emoyhtiötään Savon Voima Oyj:tä.
Ylä-Aitolampi
Ylä-Aitolampi on Keski-Suomessa Jyväskylässä Vesangan kylän lähellä sijaitseva lampi.
Dornier Flugzeugwerke
thumb|250px|[[Dornier Do X - aikoinaan maailman suurin lentovene.]] Dornier Flugzeugwerke oli saksalainen lentokonetehdas, jonka Claude Dornier perusti Friedrichshafeniin vuonna 1914. 1960–1990-luvuilla se valmisti myös avaruusaluksia, joiden valmistus on jatkunut 2000-luvulla EADS-konsernissa.
Dornierin lentokoneet
1920-luvulla
Kalevi Kiviniemi
Ura
Kiviniemi on saanut lukuisia levypalkintoja, muun muassa kaksi kultalevyä ja yhden platinalevyn. Englantilainen The Organ -lehti valitsi Improvisations-levyn vuoden 2000 tähtilevytykseksi ja Suomessa suomalaista urkumusiikkia sisältävä Visions-levy on saanut Janne-palkinnon parhaasta suomalaisesta soololevystä. Vuonna MusicWeb International valitsi 2009 Lakeuden Ristin urut -CD:n vuoden levyksi.
Ilmajoen musiikkijuhlat
Ilmajoen musiikkijuhlat on Ilmajoella, Etelä-Pohjanmaalla vuosittain pääosin kesäkuun alkupuolella järjestettävä 11-päiväinen (to-su aikaisintaan 4.–14.6. ja viimeisintään 10.–20.6.) ooppera- ja musiikkifestivaali. Ensimmäistä kertaa Musiikkijuhlat olivat vuonna 1975 ja ideoijana oli perustajiin kuulunut Lasse Lintala. Tapahtumaa ei voitu järjestää 2020 ja 2021 koronaviruspandemian takia.
Musiikkijuhlien sekä muiden kulttuuritapahtumien tarpeita palvelee vuonna 2003 rakennettu Kyrönjoen Ilkanrannan ooppera-areena, jonka katsomoon mahtuu noin 1 300 henkilöä.
Ilmajoen musiikkijuhlien konserttien ohjelmistossa on vuosien saatossa valittu painopisteiksi viihde- ja hengellisen musiikin konsertit. Suosikkeja ovat olleet eväskorikonsertit, joissa oopperalaulajat esityksen jälkeen irrottelevat mielimusiikkinsa parissa. Monet kuuluisat suomalaiset oopperalaulajat, kuten Jyrki Anttila, Pentti Hietanen, Karita Mattila ja Juha Uusitalo ovatkin vierailleet uransa alkuaikoina Musiikkijuhlilla.
Varastokirjasto
Varastokirjasto on opetus- ja kulttuuriministeriön alainen laitos, joka varastoi muista kirjastoista luovutettua, vähän käytettyä aineistoa. Aineiston varastointi keskitetysti on edullista verrattuna sen säilyttämiseen kirjastoissa. Sitä ei siis tarvitse tuhota, vaikkei kirjasto enää voikaan perustellusti pitää sitä kokoelmissaan.
Jihad
Jihad Koraanissa
Šariakäsikirjan Reliance of the Traveller kommentaarin mukaan jihadin tärkein tekstipohja Koraanissa ennen oppineiden 800-luvulla luomaa yksimielisyyttä löytyy seuraavista  kohdista: "Teidät on määrätty sotimaan, vaikka se on teille vastenmielistä" (2:216); "ottakaa heidät kiinni ja surmatkaa , missä heidät kohtaattekin" (4:89); " taistelkaa pakanoita vastaan, kuten he taistelevat teitä kaikkia vastaan" (4:89).
Erilaisia näkemyksiä
Islamin tutkimuksen professori Jaakko Hämeen-Anttilan mukaan maltillisen muslimienemmistön kannalta jihadissa on kyseessä niin sanottu suurempi eli sisäinen jihad, joka tarkoittaa kamppailua sisäistä pahuutta vastaan. Jokaisen ihmisen täytyy kamppailla uskonnollisin ja tietoisin keinoin itsessään olevaa sisäistä pahuutta vastaan, ettei se saa yliotetta. Vastaavasti niin sanottu pienempi eli ulkoinen (aseellinen) jihad tarkoittaa taistelua islamin vihollista vastaan, mutta sen katsotaan olevan oikeutettu ainoastaan puolustustilanteessa. Tämä pienempi jihad on harvinaisempi ja rajatumpi. Hämeen-Anttila on vahvasti puolustanut ajatusta, että islam on rauhan uskonto. Tätä todistaa se, että ”Valtaosa muslimeista kautta aikojen on elänyt rauhassa." Tämä saattaa olla totta, vaikka esimerkiksi Osmanien valtakunta oli 600-vuotisen historiansa aikana koko ajan jossakin päin sodassa.
Ideologia
Jihadistit ovat aseellista jihadia hyökkäyssotana käyviä islamisteja. Jihadistit jakavat maailman ”islamin alueeseen” (Dar al-Islam) ja ”sodan alueeseen” (Dar al-Harb). He pyrkivät väkivalloin palauttamaan yhtenäisen, islamilaista lakia noudattavan islamilaisen kalifaatin alueille, jotka ovat joskus olleet islamin alaisia ja näin ollen kuuluvat jo nyt islamin alueeseen vaikka ovat uskottomien (kafir) hallussa. Näihin islamille kuuluviksi alueiksi he lukevat muun muassa koko Lähi-idän, Venäjän, Kiinan, Espanjan ja osia Ranskasta. Kalifaatin perustamisen jälkeenkin sen ulkopolitiikan on oltava ikuista jihadia. Tässä he suhteessa modernit jihadistit seuraavat klassista tulkintaa, jonka mukaan jihadia on periaatteessa jatkettava kunnes "koko ihmiskunta on joko omaksunut islamin tai alistunut islamilaisen valtion alaisuuteen". Jihadistit pitävät itseään ainoina tosiuskovaisina. Heidän tärkeimpiä vihollisiaan ovat maltilliset muslimit, jotka vastustavat jihadismia tai ylläpitävät maallisia muslimihallintoja; Al-Qaida oli ensimmäinen ja harvoja, joka otti päävihollisekseen islamin ulkopuolisen kohteen.
Juan Pablo Montoya
Juan Pablo Montoya Roldán (s. 20. syyskuuta 1975 Bogotá, Kolumbia) on kolumbialainen rata-autoilija.
NASCAR-ura
Kesken kauden 2006 Montoya siirtyi NASCAR-sarjaan Chip Ganassi Racing -talliin, jossa hän ajoi Dodgella. Hän debytoi Busch-sarjassa, jossa hän voitti yhden kilpailun kaudella 2007. Montoya voitti ensimmäisen NASCAR-pääluokan kilpailun Sonoman moottoriradalla Kaliforniassa kaudella 2007.
Shericka Jackson
IAAF World Relays -viestimestaruuskilpailuissa Jackson sai 4 × 200 metrin viestissä kultaa 2017 ja pronssia 2019 sekä 4 × 400 metrin viestissä hopeaa 2014. Gold Coastin Kansainyhteisön kisoissa 2018 hän sai 200 metrillä hopeaa ennätyksellään 22,18. Pan-Amerikan kisoissa 2019 hän voitti kultaa 400 metrillä ajalla 50,73.
Georgi Berijev
Berijev sai Neuvostoliiton valtionpalkinnon vuonna 1947 Berijev Be-6-koneesta ja vuonna 1968 Berijev Be-12-koneesta. Hän sai myös Lenin-palkinnon kahdesti.
Jürgen Klopp
Ura valmentajana
Kauden 2011–2012 hallitseva mestari Dortmund aloitti hyvin voittamalla Liga-Pokalin loppuottelussa Hamburger SV:n 2–0. Dortmund pelasi vahvasti myös Bundesliigassa ja uusi lopulta mestaruutensa kaksi kierrosta ennen liigan päättymistä. Klopp ja Dortmund kruunasivat kautensa tuplamestaruudella, kun joukkue voitti Saksan cupin finaalissa FC Bayern Münchenin.
Snellin laki
Taittumislakia voi käyttää kummin päin vain. Valo voi tulla myös aineesta B aineeseen A, jolloin valo siis kulkee täsmälleen samaa reittiä mutta vain eri suuntaan. Taitesuhteille pätee.
Mittaamalla kokonaisheijastuksen rajakulma voidaan siis selvittää taitesuhde. Eri taajuuksiselle valolle pinnan taitesuhde on eri, joten esimerkiksi näkyvän valon alueella kokonaisheijastus voi tapahtua lasista ilmaan mennessä, mutta röntgenalueella kokonaisheijastus voikin tapahtua vain ilmasta lasiin mennessä.
Chandra Shekhar
Ura
Chandra Shekhar syntyi vuonna 1927 maanviljelijäperheeseen Ibrahimpatin kylään Uttar Pradeshin osavaltioon. Hän suoritti tutkinnon valtio-opissa Allahabadin yliopistossa vuonna 1951. Hän istui Rajya Sabhassa, Intian parlamentin (Sansad) ylähuoneessa, vuosina 1962–1984. Kun pääministeri Vishwanath Pratap Singh erosi vuonna 1990, ja uusintavaaleja haluttiin välttää, Shekar nousi valtaan pienellä enemmistöllä 10. marraskuuta 1990. Hän toimi pääministerinä seitsemän kuukautta, ja erosi 21. kesäkuuta 1991, koska hän oli menettänyt kongressipuolueen tuen.
Théophile Kaboy Ruboneka
21. huhtikuuta 2009 Kaboy Ruboneka sai nimityksen Goman hiippakunnan koadjuuttoripiispaksi, ja 18. maaliskuuta 2010 hänestä tuli sen piispa.
Prinssi Bira
Kuolema
Biran tuhlaileva ja ylellinen elämäntyyli sai surullisen lopun, kun hänen liiketoimintansa ja avioliittonsa kariutuivat, minkä seurauksena hän muutti takaisin Englantiin. Hän vietti loppuelämänsä rahattomana ja menehtyi sydänkohtaukseen Lontoon Barons Courtin metroasemalla muutama päivä ennen joulupäivää vuonna 1985. Hänen henkilöllisyytensä paljastui poliisille vasta näiden tutkittua tämän taskujen sisältöjä.
Verkkopalvelu
Erilaisia verkkopalveluiden luokitteluja
Verkkopalvelut voidaan karkeasti jakaa kahteen eri luokkaan:
Operatiiviset verkkopalvelut
Kun verkkoa hyödyntämällä tapahtuu jokin muutos Internet-järjestelmän ulkopuolella, voidaan puhua todellisista operatiivisista palveluista. Muutoksia ovat esimerkiksi rahan siirtyminen tililtä toiselle (pankit), tuotteen siirtyminen varastosta eteenpäin (verkkokaupat) tai istuimen tuleminen varatuksi lentokoneesta (sähköiset varausjärjestelmät).
Lykurgos (Arkadia)
Lykurgos oli tunnettu siitä, että hän tappoi Areithooksen keihäällään kapeassa käytävässä. Hän saavutti itse korkean iän, mutta hänen kuolemansa jälkeen valta siirtyi pois hänen suvultaan hänen poikiensa kuoltua jo häntä aiemmin.
Honkalampi (Jyväskylä)
Maantietoa
Lammen pinta-ala on 2,8 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 85 500 kuutiometriä. Sen keskisyvyys on 3,0 metriä ja suurin syvyys on 4,5 metriä. Sen rantaviivan pituus on 850 metriä.
Eero Kettunen (s. 1906)
Hyökkääjänä pelannut Kettunen edusti suurimman osan urastaan Viipurin Susia 1924–1927, 1932–1939 ja 1943–1946. Lisäksi hän pelasi Viipurin Palloseurassa 1929–1931 ja Kotkan Palloseurassa 1940–1941. Hän voitti Susissa SM-pronssia kolmesti. Kaikkiaan Kettunen pelasi 12 kauden aikana 108 pääsarjatason ottelua, joissa hän teki 59 maalia.
Mihail Gortšakov
thumb|Mihail Gortšakov, [[Jan Ksawery Kaniewskin maalaus vuodelta 1860.]] Mihail Dmitrijevitš Gortšakov (1793 – 30. toukokuuta (J: 18. toukokuuta) 1861 Varsova, Puola, Venäjän keisarikunta) oli venäläinen ruhtinas ja kenraali, joka toimi komentajana vuosien 1853–1856 Krimin sodassa ja Puolan varakuninkaana (namiestnik) vuosina 1856–1861.
Jari Räsänen (muusikko)
Ypö-Viis
Räsänen liittyi Ypö-Viiden basistiksi kevättalvella 1979. Yhtye oli perustettu vajaata kahta vuotta aikaisemmin Miika Söderholmin, Mikko Holmströmin ja Rabbe Johanssonin toimesta. Ensimmäiseltä Hilselp:ltä löytyvä Pelkään pimeää on Räsäsen ensimmäinen äänite Ypö-Viiden riveissä. Tutuimmat Räsäsen Ypö-Viis-kappaleet ovat Hyvät, pahat ja ypöt, Rakkauskirjeet ja Kaupunki muistaa nuoria (sanoitus).
Chrysler New Yorker
Presidentti Kekkosen New Yorker 1972
vasen|pienoiskuva|273x273px|Kekkonen astuu Chrysler New Yorkeriinsa vuonna 1972 pienoiskuva|Chrysler New Yorker 1976|273x273px pienoiskuva|1994-96 Chrysler New Yorker|273x273px Suomen tasavallan presidentti Urho Kekkonen sai vuonna 1972 virka-autokseen ruotsalaiskonepajassa 76 senttimetriä pidennetyn Chrysler New Yorkerin, jossa on 7,8 litran V8-moottori ja automaattivaihteisto. Auto varustettiin kahdella C-kasettia käyttävällä nauhurilla, toinen sanelukäyttöön ja toinen stereofonisen musiikin kuunteluun. Viiden hengen matkustamon varusteisiin kuuluvat myös tuolloin harvinaiset rullaturvavyöt ja kokolattiamatto sekä sikarinsytytin ja lukuvalo, mutta ei televisiota eikä baarikaappia. Helsingin Sanomat teki auton luovutuksen aikoihin samalle sivulle jutun myös Yhdysvaltain presidentti Richard Nixonille tilatusta luodinkestävästä Lincolnista ja laski sen maksavan yli 15 kertaa sen minkä Suomen presidentin auto. Viimeisinä vuosinaan Chrysler ehti palvella myös Urho Kekkosen seuraajaksi vuonna 1982 valittua Mauno Koivistoa. Chrysler New Yorkerin tilalle hankittiin vuonna 1985 Cadillac.
Paul Samson
Loppuaika
Paul Samson jättäytyi vaatimattomalle soolouralle, toimien studiokitaristina ja menestyen hieman musiikkituottajana. Hän saavutti myös kohtalaista suosiota bluesmuusikkona ollessaan Chicagossa. Vuonna 2002 Samson-yhtyettä heräteltiin jälleen henkiin, ja Paul työsti Mooren kanssa uutta albumia. Paul kuitenkin kuoli kesken äänitysten syöpään 9. elokuuta 2002. Levytyssessiosta syntynyt cd, "P.S...", tuli myyntiin 4. syyskuuta 2002 ja jäi viimeiseksi Paul Samsonin äänitteeksi.
Werner Arber
Werner Arber (s. 3. kesäkuuta 1929 Gränichen, Aarau) on sveitsiläinen mikrobiologi. Hän teki luonnontieteisiin liittyvän diplomityön Zürichin teknillisessä korkeakoulussa (ETH Zürich) ja väitteli biologian tohtoriksi Geneven yliopistossa vuonna 1958. Myöhemmin hän oli molekyyligenetiikan professori Genevessä ja vieraileva professori Kalifornian yliopistossa. Vuodesta 1971 Arber oli Baselin yliopiston professori.
Hän sai Daniel Nathansin ja Hamilton Smithin kanssa vuonna 1978 Nobelin lääketieteen palkinnon restriktioentsyymien löytämisestä. Heidän työnsä johti rekombinantti-DNA-teknologian (rDNA) kehittymiseen. Tällä teknologialla voidaan tuottaa hormonilääkkeitä soluviljelmissä, yleensä kolibakteerien avulla. Tyypillisiä tuotettavia lääkeaineita ovat insuliini, kasvuhormoni ja erilaiset rokotteet.
Sveriges Television
Kanavat
SVT:llä on viisi kanavaa: pääkanavat SVT1 ja SVT2 sekä erikoiskanavat SVT24, Kunskapskanalen ja SVTB. SVT1 ja SVT2 lähetettiin aiemmin sekä analogisesti että digitaalisesti, muut kanavat vain digitaalisesti.
Flibanseriini
Nimistä
Aiemmin ehdotettuja, mutta hylättyjä nimiä ovat mm. Ectris ja Girosa, ja sen aiempi kehitysnimi BIMT-17.
Hyväksymisprosessi ja lobbaus
27. kesäkuuta 2013 Sprout Pharmaceuticals ilmoitti, että se oli lähettänyt flibanseriinin uudelleenarvioitavaksi FDA:lle. Joulukuussa 2013 FDA vaati lisänäyttöä ja tutkimuksia lääkkeen tehosta. FDA edellytti muun muassa selvittämään flibanseriinin vaikutuksen auton ajamiseen ja selvittämään, vaikuttaako se muihin biokemiallisilla tavoilla.
Arboretum
Arboretumeihin liittyy kokeilu-, tutkimus- ja tiedotusluonne: puulajipuistossa halutaan kokeilla ja esitellä eri puolille maailmaan tehtyjen siemenkeruumatkojen ja kasvivaihtojen selviytymismahdollisuuksia. Toisaalta pienillä metsikköistutuksilla voidaan tutkia puulajien soveltumista metsänkasvatukseen ja -jalostukseen sekä opettaa ja tutkia puutarhan hoitoa. Edelleen puulajipuistoilla halutaan esitellä dendrologisesti kiinnostavaa lajistoa ja herättää laajempaa kiinnostusta kasvilajiston runsautta kohtaan.
Suomen arboretumit
Ilmaston ja väestön jakautumisen seurauksena Suomen puulajipuistoista määrällisesti suurin osa sijaitsee Etelä-Suomessa. Suomessa on noin 30–40 merkittävää arboretumia.
Tampereen ortodoksinen kirkko
Tampereen ortodoksinen kirkko eli Pyhän Aleksanteri Nevskin ja Pyhän Nikolaoksen kirkko on vuosina 1896–1899 rakennettu Tampereen ortodoksisen seurakunnan pääkirkko, jonka suunnitteli insinöörieversti T. U. Jazukov. Se sijaitsee Tampereen ydinkeskustassa Sorin aukion itälaidalla. Kirkko on valtakunnallisesti merkittävä, ja se on suojeltu rakennustaiteellisin, kulttuurihistoriallisin ja maisemallisin perustein.
Vasarainen (Jyväskylä)
Maantietoa
Järven pinta-ala on 51 hehtaaria, se on 2,3 kilometriä pitkä ja 750 metriä leveä. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 970 200 kuutiometriä eli 0,0010 kuutiokilometriä. Sen keskisyvyys on 1,9 metriä ja suurin syvyys on 7,0 metriä. Sen rantaviivan pituus on 8,3 kilometriä.
Paimionjoki
Valuma-alue
Paimionjoki on Saaristomereen laskevista joista suurin sekä valuma-alueeltaan (1 088 km²) että virtaamaltaan. Sen valuma-alue on vähäjärvistä (järvisyysprosentti 1,58) ja maatalousmaan osuus valuma-alueesta on suuri (36 %). Sen latvajärvissä on ajoittain happiongelmia, ja joen tuomat ravinteet rehevöittävät Saaristomerta. Kuormittajina on etenkin maatalous, jonka arvioidaan tuottavan 70 % jokeen tulevasta fosforista ja 66 % typestä. Lisäksi jokeen johdetaan Kosken, Marttilan, Tarvasjoen, Karinaisten ja Paimion taajamien puhdistetut jätevedet.
Järvet
Paimionjoen vesistöalueen järvisyys on 1,53 prosenttia eli noin 17 neliökilometriä.
Kosket
Paimionjoen koskia ovat olleet alajuoksulta lukien Askalankoski ja Juntolankoski Paimiossa; Juvankoski Tarvasjoella; Hirvaksen koski, Palaistenkoski, Purhalan eli Vallan koski, Rounankoski ja Koskenpään koski Marttilassa; Karjakoski ja Patakoski Koskella; sekä Hovirinnankoski ja Rautelankoski Somerolla.
Kalasto ja muu luonto
Joen kalastoon kuuluu haukea, lahnaa, ahventa, salakkaa, kivennuoliaista, pasuria, säynettä, särkeä, kiiskeä, turpaa, seipeä, siikaa, kuoretta, madetta, meritaimenta, sorvaa, lohta. Rapua esiintyi ainakin vielä 1960-luvun lopulla mutta se lienee sittemmin hävinnyt. Paikalliset kalastuskunnat ovat suorittaneet kala- ja täplärapuistutuksia. Järvisimpukka on piisamien herkkua. Minkki vilahtelee rantakivikossa ja jokivarren lintulajisto on melko suuri.
Säännöstely vedenottoa varten
Säännöstelypatoihin liittyneessä vesirakentamisessa Paimionjoen yläjuoksun järviketjun keskivaiheilla Somerolla sijainnut Rautelankoski on ruoppauksen tuloksena hävinnyt.
Jeremy Bloom
Jeremy Bloom (s. 2. huhtikuuta 1982 Fort Collins, Colorado, Yhdysvallat) on yhdysvaltalainen entinen amerikkalaisen jalkapallon pelaaja, freestyle-hiihtäjä ja malli.
Paimionjoki
Paimionjoen alueen hankkeita
Paimionjoella on vuodesta 2011 toteutettu vuosittain useita hankkeita ja tutkimuksia. Vuosina 2012–2013 käynnissä olivat Virkistäytymään Paimionjoelle -kehittämishanke, Active Wetlands -hanke sekä RAVITA - lannan ja jätevesien ravinteet kiertoon -hanke. Vuonna 2016 käynnissä olivat hankkeet Kansalaiset mukaan Paimionjoen tilaa parantamaan, Kalaisia koskia Paimionjokeen , Puroista joelle - Paimionjoen vesistön ekologinen tila paremmaksi puroja kunnostamalla , Someron järviketjun polut ja reitit sekä VEERA - Vesiensuojelua Varsinais-Suomen suurten jokien valuma-alueilla.